open-index/open-wikipedia-markdown huggingface dataset:
Gunnar Wærness

**Gunnar Wærness** (født 1971) er en norsk lyriker. Wærness debuterte i 1999 med diktsamlingen *Kongesplint*, som innbrakte ham Tarjei Vesaas' debutantpris. Wærness vokste opp på Heimdal (bydel i Trondheim). Han gikk på Breidablikk Skole fra 1978 til 1987, og siden på Gerhard Schønings Skole. 

Wærness var elev ved Skrivekunstakademiet i Bergen i 1994-95 og ved Forfatterstudiet i Bø i 1993-94. Han var medredaktør på det skjønnlitterære tidsskriftet Luj og for Forfattarstudiets årbok i 1994. Han har også vært aktiv i fanzinen Grønn kylling (arb. tittel). 

Han underviser i skjønnlitterær skriving på Skrivekunstakademiet i Hordaland.  

Han er, sammen med Henrik Skotte, også aktiv i performanceduoen "Brødet og Eselet", som driver med teater, kunst, musikk og litteratur, og som har flere skjønnlitterære utgivelser bak seg.  

Wærness er nå bosatt i Skåne, Sverige.

## Bibliografi
* *Kongesplint* &ndash; dikt (1999)
* *Takk* &ndash; dikt (2002)
* *Byens ansikt* &ndash; drama (2005) sammen med Aasne Linnestå, Rune Christiansen, Trude Marstein og John Erik Riley
* *Hverandres* – dikt (2006)
* *Bli verden* – dikt i tegneserieform (2007)
* *Tungen og tåren* – dikt (2013)
**Del likt* – epos og sanger (2017) som kunstnerduoen Brødet og Eselet sammen med Henrik Skotte
**Venn med alle* – dikt (2018)
**Å skrive er å be om for mye* – (2020)
**Ta på Jesus –* (2021)
**Jeg er venn med steinene mest fordi de ikke snakker sånn jeg snakker –* (antologi; medforfatter) (2022)

## Priser
* Tarjei Vesaas' debutantpris 1999, for *Kongesplint*
* Sproingprisen innen klassen beste norske debutserie utgitt 2007, for *Bli Verden*
* Kritikerprisen beste oversettelse 2010 for *Verden finnes ikke på kartet. Poesi fra hele verden* (med Pedro Carmona-Alvarez)

## Referanser


## Kilder
*Presentasjon av Gunnar Wærness i Forfatterkatalogen på Forfattersentrums nettsider

## Eksterne lenker
* Gunnar Wærness i NRK Forfatter
* Gunnar Wærness i Dagbladet Forfatter
* Gunnar Wærness i Aftenposten Alex
Lars Ramslie

**Lars Ramslie** (født 15. februar 1974 i Tønsberg) er en norsk forfatter.  Han har tidligere arbeidet som bibliotekar og industriarbeider. Ramslie er oppvokst i Tønsberg og på Øreåsen i Rygge kommune. Han har studert videoproduksjon ved Olavskulen Folkehøgskule på Bømlo og tatt forfatterstudiet ved Høgskolen i Telemark – Bø. I 2005 var han sammen med Helga Eriksen og Henning H. Bergsvåg initiativtager til Forfatteraksjon Bergen.

Ramslie debuterte i 1997 med romanen ''Biopsi'' som innbrakte ham Tarjei Vesaas' debutantpris.

## Bibliografi
* ''Biopsi'' &ndash; roman (1997)
* *Mikrokaos* &ndash; roman (1999)
* *Destroyer* &ndash; roman (2000)
* *Fatso* &ndash; roman (2003)
* *Uglybugly* &ndash; roman (2004)
* *Liten fugl. Mors bok* &ndash; roman (2013)
* *Liten fugl. Alt som blir gjort av kjærlighet* &ndash; roman (2016)
* *Lupino Cittadino - Mesopotania*. I antologien Signaler 2016 (2016)
* *Fjellet, geværet, vannet* - roman (2023)

## Priser
* Tarjei Vesaas' debutantpris 1997, for *Biopsi*
* Tidenprisen 1999

## Referanser


## Kilder
*Presentasjon av Lars Ramslie i Forfatterkatalogen på Forfattersentrums nettsider
*Presentasjon av Lars Ramslie på forlaget Oktobers nettsider

## Eksterne lenker
* 
*  Lars Ramslie i NRK Forfatter
*  Digitaliserte bøker av Ramslie hos Nasjonalbiblioteket
*Artikler om og av Lars Ramslie i Norart
Gmail Notifier

**Gmail Notifier** (eller *Gmail Beskjedgiver*) er et program utviklet av Google, til deres e-posttjeneste Gmail. Denne gir deg beskjed hver gang du får en ny e-post tilsendt din Gmail-konto, ved hjelp av en lyd og en popup-beskjed som den på bildet. Man kan klikke på popupen, og gå direkte til e-posten med den nettleseren man velger i innstillingene. Gmail Notifier kan også gjøre det sånn at når man klikker på *mailto:*-lenker (de lenkene som vanligvis i IE åpnes i Outlook Express) åpnes det et Gmail skriv-ny-beskjed vindu i stedet. Dette er valgfritt. Gmail Notifier var først bare tilgjengelig for Windows, men 6. september 2005 ble Gmail Notifier også tilgjengelig for Mac OS X. Foreløpig finnes det ikke en versjon for Linux, men det er mulig å emulere den til å virke på Linux med hjelp av Wine.

## Se også
*Gmail
*E-post
*Google

## Eksterne lenker
* Gmail Notifier
Kandahar (provins)

**Kandahar-provinsen** er en av 34 provinser i Afghanistan. Provinsen har vært en del av Loy Kandahar, Den ligger sør i landet. Administrasjonssenteret er Kandahar.

## Distrikter i Kandahar
Kandahar-provinsen består av 18 distrikter:
* Arghandab
* Dand (Kandahar)
* Arghistan
* Daman
* Ghorak
* Kandahar
* Khakrez
* Maruf
* Maywand
* Miyan Nasheen - tidligere del av **Shah Wali Kot distrikt**
* Naish - endret fra **Oruzgan Provinsen**
* Panjwaye
* Reg
* Shah Wali Kot
* Shorabak
* Spin Boldak
* Zhari - opprettet fra deler av **Maywand** og **Panjwaye** distrikt
* Takhta pool

## Referanser
Kabul (provins)

**Kabul-provinsen** er en av 34 provinser i Afghanistan. Den ligger øst i landet. Administrasjonssenteret er Kabul, som i det 13. århundre ble regnet som den vakreste byen i verden.

## Referanser
Afghanistans provinser

**[[Afghanistan]]** er delt inn i 34 provinser (velayat) som igjen er delt inn i 398 distrikter (*wolaswalei*). 

## Liste

## Referanser
Xbox

**Xbox** er Microsofts første spillkonsoll. Den ble lansert 15. november 2001 i USA. Neste generasjon av denne konsollen, Xbox 360, ble sluppet 22. november 2005. Nyeste generasjon av Xbox er Xbox One X.

## Maskinvare
Microsoft bygde Xbox med standardkomponenter, slike som brukes i vanlige PC-er. De fleste andre spillkonsoller bruker spesiallagede komponenter. Ytelsen er bedre enn de to argeste konkurrentene, Sonys PlayStation 2 og Nintendos GameCube.

## Modifikasjon
Som andre spillkonsoller inneholder Xbox en kopisperre som blant annet skal hindre at eieren bruker piratkopier av spill i maskinen. Dette er en nokså enkel sperre, som kun er software-basert. Man kan enkelt nok enten sette inn en ny BIOS eller omprogrammere den gamle for å fjerne disse sperrene. Utfordringen ligger i å modifisere firmwaren som ligger i den originale BIOS slik at maskinen vil godta kopierte spill, uten å miste alle funksjonene en umodifisert maskin har.

Det er svært vanlig å installere Xbox Media Center på modifiserte konsoller. Det er også vanlig å skifte ut den originale harddisken med en større, da den kan skiftes ut med en hvilken som helst annen 3,5" IDE-harddisk.

De første modchip-ene til Xbox kom i mai/juni 2002.

### TSOP
Ved hjelp av å utnytte en feil man finner i noen kommersielle spill er det mulig å overskrive den originale BIOS med en hacket firmware. Denne metoden kalles populært TSOP flash.

Ulempen med denne løsningen er at du ikke har muligheten til å starte opp maskinen med den originale firmwaren uten å overskrive BIOS igjen.

### Modchip
På hovedkortet i en Xbox finner man en såkalt LPC-header. Her kan man enkelt lodde inn en såkalt modchip som inneholder en erstatnings-BIOS. Ofte følger det med et kit for å koble modchip-en til knappene på fremsiden av konsollen, slik at man ved å for eksempel holde på-knappen inne i tre sekunder ved oppstart starter opp den originale BIOS isteden.

I de nyeste versjonene 1.6 og 1.6b er noen av banene som går til LPC-headeren brutt. Man må da gjøre en såkalt «LPC-rebuild» for å kunne installere en modchip. Dette vanskeliggjør installasjonen noe.

### Xbox Live
Man kan ikke bruke Xbox Live, altså spille online, med en modifisert Xbox. Du kan imidlertid «slå av» de fleste modchips, men du er da nødt til å ha originalspillet.

Problemet er forøvrig at dersom en bruker bare én gang glemmer å slå av modchip-en når hen skal spille Xbox Live, vil en sperre maskinen fra systemet for alltid. Dette er det heller ingen løsning på per i dag, bortsett fra at man kan omprogrammere maskinen til å gi en annen id-kode til Xbox Live. Denne koden må tas fra en annen maskin, og dette er derfor bare aktuelt om man kjenner en annen som har en Xbox hen ikke bruker på Xbox Live.

Støtte for Xbox Live ble avviklet 15. april 2010.

### Lovlighet
Det er i utgangspunktet ikke tillatt å selge et produkt som muliggjør bruk av piratkopiert media i en spillkonsoll.

Noen gjør det likevel, men de fleste produsenter leverer «tomme» modchips, som må omprogrammeres med en ulovlig firmware for å godta piratekopiert materiale.

## Eksterne lenker
* 
* Norsk side med artikler og forum
Liste over Haitis statsoverhoder

Denne siden inneholder listen over presidenter og andre statsledere i Haiti.

Mellom 1806 og 1820 var Haiti delt mellom den nordlige "Stat" (senere kongedømmet Haiti) og den søndre "Republikken Haiti".

## Generalguvernører (1804)
*Jean-Jacques Dessalines: 1. januar – 22. september 1804 (selvutnevnt til keiser)

## Keiser av Haiti (1804-1806)
*Jacques I: 22. september 1804 – 17. oktober 1806

## Statsleder i «Staten Haiti» (1806-1811)
*Henri Christophe: 17. oktober 1806 – 28. mars 1811 (selvutnevnt til konge)

## Konge av Haiti (1811-1820)
*Henri I: 28. mars 1811 – 8. oktober 1820

## President i «Republikken Haiti» (1806-1849)
*Henri Christophe: 28. desember 1806 – 27. januar 1807
*Bruno Blanchet (acting): 27. januar – 10. mars 1807
*Alexandre Pétion: 10. mars 1807 – 29. mars 1818
*Jean-Pierre Boyer: 30. mars 1818 – 13. mars 1843
*Charles Hérard Rivière: 13. mars 1843 – 2. mai 1844
*Philippe Guerrier: 3. mai 1844 – 15. april 1845
*Jean-Louis Pierrot: 16. april 1845 – 1. mars 1846
*Jean-Baptiste Riché: 1. mars 1846 – 27. februar 1847
*Faustin Soulouque: 1. mars 1847 – 26. august 1849 (selvutnevnt til keiser)

## Keiser av Haiti (1849-1859)
*Faustin I: 26. august 1849 – 15. januar 1859

## President av  Haiti (1859-1915)
*Fabre Geffrard: 15. januar 1859 – 13. mars 1867
*Nissage Saget (midlertidig): 20. mars – 2. mai 1867
*Sylvain Salnave: 4. mai 1867 – 27. desember 1869
*Nissage Saget: 27. desember 1869 – 13. mai 1874
**Council of Secretaries of State*: 13. mai – 14. juni 1874
*Michel Domingue: 14. juni 1874 – 15. april 1876
*Pierre Théoma Boisrond-Canal: 23. april 1876 – 17. juli 1879
*Joseph Lamothe (midlertidig): 26. juli – 2. oktober 1879
*Lysius Salomon: 2. oktober 1879 – 10. august 1888
*Pierre Théoma Boisrond-Canal (provisional): 10. august – 16. oktober 1888
*Forançois Denys Légitime: 16. oktober 1888 – 22. august 1889
*Monpoint jeune (midlertidig): 23. august – 17. oktober 1889
*Florvil Hyppolite: 17. oktober 1889 – 24. mars 1896
*Tirésias Simon-Sam: 31. mars 1896 – 12. mai 1902
*Pierre Théoma Boisrond-Canal (midlertidig): 26. mai – 17. desember 1902
*Pierre Nord Alexis: 17. desember 1902 – 2. desember 1908
*François C. Antoine Simon: 6. desember 1908 – 3. august 1911
*Cincinnatus Leconte: 24. juli 1911 – 8. august 1912
*Tancrède. auguste: 8. august 1912 – 3. mai 1913
*Michel Oreste: 12. mai 1913 – 27. januar 1914
*Oreste Zamor: 8. februar – 29. oktober 1914
*Joseph Davilmar Théodore: 6. november 1914 – 22. februar 1915
*Jean Vilbrun Guillaume Sam: 25. februar – 28. juli 1915

## 1915–1950

## 1950–

## Referanser


## Eksterne lenker
* 
*
Thomas Tien-Ken-Sin

**Thomas Tien-Ken-Sin** (kinesisk: 田耕莘; pinyin: *Tian Gengxin*; født 24. oktober 1890 i Chantsui nær Yanggu i Shandong, Kina, død 24. juli 1967 i Taipeh, Taiwan) var en av Den katolske kirkes kardinaler, og var erkebiskop av Peiping (Beijing) inntil han ble forvist i 1951 av kommunistregjeringen. Han var tidligere rektor for Fu Jen katolske universitet.
## Liv og virke
### Bakgrunn
Thomas Tien-Ken-Sin var sønn av  Kilian Tien Ken-sin og hans hustru Maria Yang. Han ble døpt i 1901, og fikk sin presteutdannelse i Yenchowfu (Yanzhou i Shandong) og Steyl i Nederland. 
### Prest
Han ble presteviet i 1918 i Yenchowfu av biskop Augustin Henninghaus. Senere sluttet han seg til den katolske presteordenen «Steylermisjonærene».
### Prefekt og så biskop for Yanku
I 1934 ble han utnevnt til apostolisk prefekt av Yanku (Yanggu), og i 1939 ble han bispeviet i Roma av pave Pius XII og gjort til apostolisk vikar av samme kirkedistrikt. Medkonsekrerende var erkebiskop Celso Benigno Luigi Costantini, sekretær for Kongregasjonen for troens utbredelse, og erkebiskop Henri Streicher M.Afr.

### Apostolisk vikar for Qingdao
I 1942 ble han forflyttet, og ble apostolisk vikar av Tsin-tao (Qingdao).
### Kardinal, erkebiskop av Beijing
Pave Pius XII kreerte ham til kardinal i februar 1946, med *[[Santa Maria in Via]]* som tittelkirke, og utnevnte ham i april samme år til erkebiskop av Peiping (Beijing).

Kommunistregimet utviste ham i 1951.

Han deltok ved konklavet som valgte ny pave i 1958. 

**Taipeh:** I 1959 ble han utnevnt til apostolisk administrator av Taipeh, et verv han hadde til 1966, men uten formelt å opphøre som erkebiskop av Beijing.

Han deltok også ved pavevalget i 1963.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Erkebiskop *Thomas Tien-Ken-Sin* (1890-1967) *1939

## Referanser


## Eksterne lenker
* Biografi på The Cardinals of the Holy Roman Church
Samangan (provins)

**Samangan-provinsen** er en av 34 provinser i Afghanistan. Den ligger nord i landet. Administrasjonssenteret er Samangan.

## Referanser
Else Kveine

**Else Johanne Kveine** (født 11. juli 1933, død 4. januar 2013) var en norsk forfatter og lærer. 

Hun var født, oppvokst og bodde i Gausdal, og forholdet til livet på gården og i hjembygda preget forfatterskapet. Hun var i en årrekke lærer ved Myra skule, og ga i 1998 ut boka *Soga om Myra skule &ndash; 150 år*. Det er likevel som dikter hun var best kjent, og hun gav ut to diktsamlinger. Den første kom i 1977 og het *Mellom tre*, mens *Alltid på veg heim* ble utgitt i 2003. Begge ble utgitt på Lunde Forlag.

## Referanser
Baghlan (provins)

**Baghlan** er av 34 provinser i Afghanistan. Den ligger nord i landet. Administrasjonssenteret er Pol-e Khomri, men navnet kommer fra Baghlan.

## Referanser
FNs høykommissær for flyktninger

**FNs høykommissær for flyktninger** (engelsk: *United Nations High Commissioner for Refugees*, formelt *Office of the United Nations High Commissioner for Refugees*, forkortet *UNHCR*) er en stilling og et program innenfor FN-systemet med hovedkvarter i Genève i Sveits, og har som formål å beskytte og støtte flyktninger. UNHCR ble etablert 14. desember 1950 og fikk Nobels fredspris i 1954 og 1981. Organisasjonen ledes av høykommissæren.

## Oppgaver
Organisasjonen har mandat til å lede og koordinere internasjonale aksjoner for å beskytte flyktninger og løse flyktningproblemer på verdensbasis, etter oppfordring fra regjeringer eller FN. Organisasjonen hjelper flyktninger med å reise tilbake til opprinnelsesstedet eller finne et nytt sted å bo. Dens hovedformål er å sikre rettighetene og velferden til flyktninger. UNHCR forsøker å sikre at alle kan utøve sin rett til å søke politisk asyl og finne sikker tilflukt i et annet land, med en frivillig mulighet til å reise hjem, bli integrert lokalt eller å bosette seg i et tredje land.

UNHCR angir at organisasjonen til 2015 hadde hjulpet mer enn 50 millioner mennesker å starte et nytt liv. Organisasjonen hadde ved utgangen av 2016 en stab på 10800  mennesker i 128 land. Budsjettet for 2016 var på 7,5 milliarder amerikanske dollar.

## Høykommissærer
* Filippo Grandi (Italia), fra november 2015
* António Guterres (Portugal), april 2005–november 2015 
* Wendy Chamberlin (USA), februar 2005–april 2005
* Ruud Lubbers (Nederland), januar 2001–februar 2005
* Sadako Ogata (Japan), 1990–2000
* Thorvald Stoltenberg (Norge), januar–november 1990
* Jean-Pierre Hocké (Sveits), 1986–1989
* Poul Hartling (Danmark), 1978–1985
* Sadruddhin Aga Khan (Iran), 1965–1977
* Felix Schnyder (Sveits), 1960–1965
* Auguste R. Lindt (Sveits), 1956–1960
* Gerrit Jan van Heuven Goedhart (Nederland), 1951–1956

Fridtjof Nansen (Norge) var høykommissær for flyktninger for Folkeforbundet (FNs forgjenger) fra 1922.

## Se også
*FN
*Overføringsflyktning

## Referanser


## Eksterne lenker
* 
* FNs høykommissær for flyktninger (UNHCR), via FN-sambandet
Idrettslaget Bryn

**Idrettslaget Bryn** er et idrettslag fra Hustadvika kommune i Møre og Romsdal, stiftet 24. juli 1949. Klubben driver i hovedsak med fotball og har sine anlegg ved Hustadvika Idrettspark på Hustad. Bryn er tilknyttet Norges Fotballforbund gjennom NFF Nordmøre og Romsdal.

## Historie
IL Bryn ble etablert i 1949 etter initiativ fra idrettsinteresserte ungdommer i Hustad-området. Aktiviteten besto i starten av fotball og enkelte friidrettsaktiviteter, og mye av anleggsutviklingen ble gjennomført på dugnad.

I 2019 ble IL Bryn tildelt prisen «Månedens kvalitetsklubb» av NFF Nordmøre og Romsdal for sitt arbeid innen klubbdrift og frivillighet.

## Idretter
Klubben driver i hovedsak med fotball, men har tidligere hatt aktivitet innen håndball, friidrett og innebandy.

### Fotball
Fotball for menn har vært hovedaktiviteten i IL Bryn siden etableringen i 1949. Klubben har spilt på ulike nivåer i det norske divisjonssystemet, blant annet i 4., 5. og 6. divisjon. I 1981-sesongen ble laget trent av den tidligere Manchester United-spilleren Bill Foulkes, som ledet Bryn i 3. divisjon.
* 2013–2021: Bryns herrelag lå hovedsakelig i 6. divisjon. Seriespillet i 2020 og 2021 ble preget av koronapandemien, og samarbeidet med Bud IL ble videreutviklet i disse årene.
* 2022: I 2022 ble det felles seniorlaget Bud/Bryn registrert hos Norges Fotballforbund.
* 2023: Bud/Bryn fullførte sin første hele sesong og spilte i 6. divisjon.
* 2024: Laget deltok i opprykkskampen, men rykket ikke opp til 5. divisjon.
* 2025: Bud/Bryn sikret opprykk til 5. divisjon etter en ubeseiret sesong i 2025. Trenerteamet besto av Endre Sunde Male (IL Bryn) og Stig Arne Solheim (Bud IL), som ble ansatt før sesongstart.

### Friidrett
Friidrett var en viktig aktivitet i IL Bryn i klubbens første tiår, særlig i 1950- og 1960-årene. Friidrettstradisjonen bidro også til etableringen av Atlanterhavsløpet, et mosjonsløp som gikk fra Kårvåg til Bryn stadion via Atlanterhavsveien.

## Anlegg
### Hustadvika Idrettspark
Hustadvika Idrettspark er IL Bryns hovedanlegg og består av Brynhallen, en tilhørende plasthall med innendørs kunstgress og Bryn kunstgressbane.

### Brynhallen
Brynhallen er en flerbrukshall eid av IL Bryn. Hallen ble opprinnelig ferdigstilt i 1978 og har senere vært renovert og bygget ut.

## Kjente personer
* Bill Foulkes, trente fotballaget i 1981
* José María «Flaco» Glaría, trente fotballaget en kort periode etter han la opp som spiller

## Referanser


## Eksterne lenker
* 
*
Ghazni (provins)

**Ghazni-provinsen** er en av 34 provinser i Afghanistan. Den ligger øst i landet. Administrasjonssenteret er Ghazni. 

Ghazni er delt opp i 16 distrikt (administrasjonssentrene står i parentes).

*Nawur (Du Abi) 100&nbsp;% Hazara 
*Ajiristsan (Sangar) 90&nbsp;% Pashtoer 10&nbsp;% Hazara 
*Malistan (Malistan) 100&nbsp;% Hazara 
*Jaghuri (Sange Masha) 100&nbsp;% Hazara 
*Gelan (Gilan) 100&nbsp;% Pashtoer
*Nawa (Nawa) 100 Pashtoer 
*Muqur (Moqor) 99&nbsp;% Pashtoer 1&nbsp;% Hazara og Tajik 
*Qarabagh (Qarabagh) 50&nbsp;% Pashtoer 50&nbsp;% Hazara 
*Ab Band (Haji Khel) 100&nbsp;% Pashtoer 
*Giro (Pana) 100&nbsp;% Pashtoer 
*Jaghatu 90&nbsp;% Hazara 10&nbsp;% Pashtoer 
*Bahrami Shahid (Jaghatuy Ghazni)  
*Ghazni 50&nbsp;% Hazara, 25&nbsp;% Pashtoer, 20&nbsp;% Tajikk & Uzbek, og 5&nbsp;% hinduer 
*Khwaja Omari (Tormai) 55 % Hazara, 25 % Tajik, 20 % Pashtoer 
*Zana Khan (Dado) 100&nbsp;% Pashtoer 
*Dih Yak (Ramak) 89&nbsp;% Hazara 11&nbsp;% Pashtoer 
*Andar (Miray) 100&nbsp;% Pashtoer 

(Statistikken er hentet fra Afghanistan Information Management Services (AIMS) )

Ghazni, Malistan, Jaghuri, Nawur, er deler av Qarabagh, Dih Yak og Jaghatu er del av Hazara-området kjent som Hazaristan.

De etniske gruppene i provinsen er hovedsakelig pashto, men hazarere og tadsjiker bor også i området. Noen hinduer bor i provinsen. I løpet av Taliban-regimet flyktet de fra landet, men med den nåværende administrasjonen har de kommet tilbake til byen Ghazni.

16. november 2003 ble Bettina Goislard, en arbeider fra FNs Høykommissær for Flyktninger (*UNHCR*), drept i Ghazni by i en tydelig merket UNHCR-bil. UNHCR trakk seg ut av provinsen på grunn av dårlig sikkerhet og har ikke kommet tilbake.

Provinsen er siden 6. oktober 2008 oppført på UNHCRSs liste over utrygge steder i Afghanistan.

## Referanser


*United Nations Assistance Mission in Afghanistan (UNAMA)
*UNHCR: Afghanistan Security Update, okt. 2008
In pectore

***In pectore*** (latin «i brystet») er en betegnelse som brukes i Den katolske kirke om kardinaler som er utnevnt i hemmelighet. Deres identitet er normalt bare kjent for paven, som utnevner dem, og eventuelt for dem selv. Ifølge katolsk doktrine er deres status også kjent for Gud. 

I moderne tid er årsakene til at kardinaler utnevnes i hemmelighet, som regel:
*For deres egen sikkerhet, når de lever under regimer hvor katolikker, kristne generelt eller religiøse personer i allmennhet er forfulgt. 
*For andre kristnes sikkerhet, dersom utnevnelsen av en kardinal fra et spesielt land kan føre til økt diskrimininering mot eller forfølgelse av katolikker eller kristne generelt.

Før midten av 1900-tallet var det imidlertid som regel andre grunner som lå bak, for eksempel at en kardinalsverdighet ikke ville være rimelig i den stilling vedkommende innehadde i øyeblikket, og en påtenkt  forfremmelse måtte tilrettelegges. At paven da ikke rett og slett ventet til alle brikker var falt på plass og vedkommende var i sin nye stilling, har med presedensrekkefølge i kardinalskollegiet å gjøre. 

I tillegg er det noen utnevnelser som blir gjort *in pectore* fordi man venter på en lokal bekreftelse av en annen tittel; dette gjelder spesielt kardinaler fra de orientalske katolske kirker, hvor særkirken skal få anledning til å annonsere sine utnevnelser først. Normalt venter man til dette er ferdig, men dersom et konsistorium er planlagt til en dato rett før annonseringen kan paven utnevne personen i hemmelighet. Det vil da ofte være slik at hemmeligheten kun bevares i perioden mellom annonseringen av de nye kardinalene og selve konsistoriet. 

En kardinal som er utnevnt *in pectore* er avhengig av at paven avslører navnet før sin død for at han skal kunne delta i et pavevalg. Ved annonseringen vil det bli spesifisert når han ble utnevnt, og ansienniteten regnes fra den datoen, og ikke fra annonseringsdatoen. Dersom paven dør før annonseringen mister personen sin status som kardinal. I enkelte tilfeller vil han ikke selv vite om det; f.eks. fikk Ignatius Kung Pin-Mei vite om utnevnelsen først etter ni år. 

## Kardinaler reservert in pectore

### Julius III (1550-1555)

Pave Julius III kreerte minst én kardinal *in pectore*

### Pius X (1910-1914)

Pave Pius X kreerte én kardinal *in pectore*

### Benedikt XV (1914-1922)

Pave Benedikt XV kreerte én kardinal *in pectore*.

### Pius XI (1922-1939)

Pave Pius XI kreerte én kardinal *in pectore*.

### Paul VI (1963-1978)

Pave Paul VI kreerte fire kardinaler *in pectore*. Alle ble annonsert før pavens død, men én ble annonsert først etter sin egen død. 

### Johannes Paul II (1978-2005)

Pave Johannes Paul II kreerte fire kardinaler *in pectore*, hvorav tre ble annonsert før pavens død.
Heliks

En **heliks** (gresk: ἕλιξ) eller **skruelinje** er en kurve i rommet som har en jevn stigning, og hele tiden samme avstand fra en tenkt midtlinje.  To vanlige helikser i dagliglivet er gjengene på en skrue og profilen til en spiraltrapp (som egentlig burde hete helikstrapp).

Begrepene heliks og spiral blir ofte forvekslet; mens en heliks er 3-dimensjonal er en spiral 2-dimensjonal.

DNA-molekylet inneholder informasjonen i arvematerialet i kromosomene som finnes i nesten alle levende celler. Dette molekylet består av to lange kjeder som er forbundet med korte forbindelser. Det kan se ut som en lang stige som er vridd så det ser ut som en dobbelgjenget skrue. Molekylet betegnes ofte som *DNA-heliks*. Strukturen i dette molekylet ble først oppdaget av Rosalind Franklin senere fikk James D. Watson og Francis Crick æren.
Bryn (andre betydninger)

**Bryn** kan vise til:

*Bryn
*Bryn stasjon
*IL Bryn
*Bryn (Bærum)
*Bryn (Wales)

## Skoler
*Bryn skole (Oslo)
*Bryn skole (Bærum)
Stevie Ray Vaughan

**Stephen «Stevie» Ray Vaughan** (født 3. oktober 1954 i Dallas, død 27. august 1990 i East Troy i Wisconsin) var en amerikansk rock and roll og bluesmusiker som regnes blant tidenes største gitarister, til tross for at han fikk en aktiv karriere på bare sju år. 

## Liv og karriere
Vaughan regnet Jimi Hendrix som sin viktigste inspirasjonskilde, og påvirkningen kan spores i Vaughans stil, selv om han bygde videre og skapte sitt helt egne uttrykk. 

Vaughan spilte mesteparten av sin musikkarriere sammen med bandet «Double Trouble», hvor han også var vokalist og frontfigur. Blant hans mest kjente låter er «Tin Pan Alley», «Scuttle Buttin'», «Pride and Joy», «Mary Had a Little Lamb» og «Leave My Girl Alone», samt Hendrix-coverne «Little Wing» og «Voodoo Child (Slight Return)».

I 2000 ble han posthumt valgt inn i Blues Hall of Fame, og i 2011 rangerte magasinet *[[Rolling Stone]]* Stevie Ray Vaughan som nummer 12 på sin liste over tidenes 100 største gitarister, mens han i 2003-versjonen av lista besatte sjuendeplasen.

Vaughan spilte på en 1959/ 61 Fender Stratocaster. Denne gitaren ble kalt «Number One». Den har omvendt vibratoarm, tykke strenger (0,13–0,58 mm) og er en halv tone nedstemt.

Ved Vaughans første norgesbesøk i 1984 var det meningen at han også skulle spille i Tromsø 26. mars, men denne konserten ble avlyst da de ikke klarte å finne et egnet lokale.

Det var også seriøse planer om å få Vaughan til Tromsø 1. juni 1986, men også denne gangen ble konserten avlyst da både Tromsøhallen og Skarphallen var opptatt den aktuelle datoen.

Det var planlagt at Vaughan skulle spille flere steder i Norge høsten 1986, men de tre konsertene i Bergen (Oleana), Stavanger (De røde sjøhus) og Oslo (kjelleren på Chateau Neuf) ble avlyst på grunn av sykdom.

Stevie Ray Vaughan omkom i en helikopterulykke 27. august 1990 etter å ha spilt en utendørskonsert i Alpine Valley, East Troy Wisconsin. På konserten delte Vaughan scene med Eric Clapton, Buddy Guy, Robert Cray og sin bror, Jimmie Vaughan. Årsak til ulykken var tett tåke og pilotens manglende erfaring med instrumentflygning.  Alle ombord i helikopteret omkom, deriblant tre fra Eric Claptons hjelpemannskap.

## Stevie Ray Vaughans opptredener i Norge
* 22. mars 1984 Club 7 i Oslo
* 23. mars 1984 Vossajazz
* 24. mars 1984 Hulen i Bergen
* 25. mars 1984 Skansen i Trondheim
* 8.  juli 1985 Circus i Oslo
* 9.  juli 1985 Oleana i Bergen 
* 29. juni 1988 Circus i Oslo

## Diskografi
* *Texas Flood* (1983)
* *Couldn't Stand the Weather* (1984)
* *Soul to Soul* (1985)
* *Live Alive* (livealbum) (1986)
* *In Step* (1989)
* *The Sky Is Crying* (1991, posthumt, tidligere uutgitt materiale

## Referanser


## Eksterne lenker
* 
* 
* 
* 
*  Bluesportalens SRV nettside
*  Rolling Stone Magazine: 100 Greatest Guitarist of All Time 
*  Stevie Ray Vaughan biografi og annet
Gelsenkirchen

**Gelsenkirchen** er en by i delstaten Nordrhein-Westfalen i Tyskland. Byen ligger i den nordlige delen av Ruhrområdet. Byens folketall er om lag  (2013).

Gelsenkirchen er første gang omtalt i 1150, men byen forble en liten landsby inntil 1800-tallet, da den industrielle revolusjonen førte til stor vekst i hele området. I 1840, da man begynte å utvinne kull, bodde det 6000 innbyggere i Gelsenkirchen. I 1900 hadde folketallet steget til 138&nbsp;000.

Byens kullindustri viste seg å bli viktig for Tyskland under andre verdenskrig og for utviklingen av byens oljeindustri frem til i dag. For å kunne være selvforsynt med olje, ble det før andre verdenskrig startet oljeproduksjon basert på kull. Dette var starten på oljeselskapet Veba Oel AG, som bl.a. forsynte Aral Tankstellen. I 2001 ble Veba Oel solgt til BP. 

Fotballklubben FC Schalke 04 er fra Gelsenkirchen. Schalkes hjemmebane, Veltins-Arena, blir regnet for å være et av de mest innovative stadionanleggene som er bygd de siste årene.

## Bilder

File:Schloss Berge.jpg|Berge slott
File:Gelsenkirchen Schloss Horst.jpg|Horst slott
File:Zechensiedlung.jpg|Bebyggelse i Steinmetzstraße
File:Bogestra hist.jpg|Historiske trikkevogner


## Referanser


## Eksterne lenker
*
Konsistoriet mai 1976

**Konsistoriet mai 1976** var det femte konsistorium hvor pave Paul VI kreerte kardinaler. Det ble holdt 24. mai 1976 i Vatikanet.

Det ble kreert 21 kardinaler, hvilket brakte det totale antall kreert av Paul VI til 139. Konsistoriet ble annonsert 27. april 1976, og på det tidspunkt var to reservert *[[in pectore]]*. En av dem ble offentliggjort ved konsistoriet, mens den andre ble offentliggjort året etter.

## Kilder
* Paul VI (1963-1978) &ndash; ''The Cardinals of the Holy Roman Church'' , besøkt 18. november 2015
Peter Tatsuo Doi

**Peter Tatsuo Doi** (født 22. desember 1892 i Sendai i Japan, død 21. februar 1970 i Tokyo) var en av Den katolske kirkes kardinaler, og erkebiskop av Tokyo.

Peter Tatsuo Doi fikk sin presteutdannelse i Sendai og Roma. Han ble presteviet i 1921, og arbeidet deretter som sjelesørger i bispedømmet Sendai. Fra 1934 til 1937 var han sekretær ved Vatikanets apostoliske delegasjon i Japan.

I 1937 ble han utnevnt av pave Pius XI til erkebiskop av Tokyo. I 1960 ble han kreert til kardinal av pave Johannes XXIII. Kardinal Peter Tatsuo Doi deltok under Annet Vatikankonsil og var med på pavevalget i 1963.

## Episkopalgenealogi
Hans episkopalgenealogi er:

* Erkebiskop François de Bovet (1745–1838)
* Biskop Jacques-Léonard Pérocheau (1787–1861) *bispeviet 1818
* Biskop Annet-Théophile Pinchon (1814-1891) *1859
* Biskop Félix Biet (1838-1901) *1878
* Biskop Célestin-Félix-Joseph Chouvellon (1540-1611) *1891
* Erkebiskop Jean-Baptiste-Marie Budes de Guébriant (1849-1924) *1910
* Erkebiskop Jean-Baptiste-Alexis Chambon, M.E.P. (1875-1948) *1927
* Kardinal *Peter Tatsuo Doi* (1892-1970) *1938

## Referanser


## Eksterne lenker
* Biografi på The Cardinals of the Holy Roman Church
MS «Norwegian Dawn»

**MS** «**Norwegian Dawn**» er et cruiseskip som ble sjøsatt i 2002. Det ble bygd av tyske Meyer Werft, for Norwegian Cruise Line.

## Referanser


## Eksterne lenker
*
Stade de France

**Stade de France** er et stadion i Saint Denis, en forstad nord for Paris. Det er Frankrikes nasjonalstadion, og har en tilskuerkapasitet på . Både  og Frankrikes herrelandslag i rugby union spiller sine kamper her. Det ble bygget til VM i fotball 1998.

Stade de France var hovedarenaen i Paris’ søknad om få arrangere Sommer-OL 2012 (som de tapte til London), og var det eneste stadionet som ikke behøvde å endres noe på før EM i fotball 2016 i Frankrike. Under Sommer-OL 2024 skal friidrett og avslutningsseremonien arrangeres på Stade de France.

## Større idrettsarrangementer
### VM i fotball
Stadionet var hovedarenaen da Frankrike arrangerte VM i fotball 1998. Fem kamper i gruppespillet samt én åttendedelsfinale, én kvartfinale, én semifinale og finalen hvor Frankrike slo Brasil 3-0 ble spilt på Stade de France.

### EM i fotball
Stadionet var hovedarenaen også under EM i fotball 2016. Fire kamper i gruppespillet, én åttendedelsfinale, én kvartfinale og finalen ble spilt her.

### Confederations Cup
Frankrike arrangerte FIFA Confederations Cup 2003 og fire kamper i gruppespillet samt én semifinale og finalen ble spilt på stadionet.

### VM i rugby union
I 2007 arrangerte Frankrike VM i rugby union. Tre gruppespillkamper, én kvartfinale, begge semifinalene og finalen ble spilt på Stade de France.

### UEFA Champions League
Finalen i Mesterligaen har blitt spilt på Stade de France tre ganger; i 2000, 2006 og i 2022.

### Rugby union europacup
Finalen i European Rugby Champions Cup ble spilt her i 2010 med de to franske lagene Toulouse og Biarritz i finalen.

## Terrorangrepet 13. november 2015
Om kvelden den 13. november 2015 spilte Frankrike en privatlandskamp mot Tyskland på Stade de France, og tre ganger under førsteomgangen hørtes det eksplosjoner fra området utenfor stadion. Dette skulle vise seg å være selvmordsbombere fra IS, som sprengte seg i luften som en del av en rekke planlagte terroraksjoner som samme dag ble utført på flere steder i og ved Paris. Ved disse angrepene ble minst 129 personer drept, i tillegg til syv terrorister, hvorav seks sprengte seg i luften med selvmordsbelte og en ble skutt av politiet. Utenfor Stade de France ble en person drept av de tre selvmords-terroristene. Terroristene hadde forsøkt å komme inn på selve stadionet, men ble nektet avgang. Det var  tilskuere som var til stede under kampen, blant dem var Frankrikes president François Hollande.

## Referanser


## Eksterne lenker
* 
* Stadionet på UEFA sin hjemmeside (engelsk)
* Statistikk for alle rugbykampene som er spilt på Stade de France
Emilio Butragueño

**Emilio Butragueño Santos** (født 1963) er en spansk tidligere fotballspiller kjent fra sin lange periode som målscorer hos den spanske klubben Real Madrid CF.

Spissen Butragueño, med kjælenavnet «El buitre» («Gribben»), spilte fra ung alder for Real Madrid, og forlot klubben først i 1995, da han ble satt ut av laget av treneren Jorge Valdano. Deretter avsluttet han karrieren i Mexico.

Han ble verdenskjent under VM 1986 i Mexico, da han scoret fire mål i  seier over . Han spilte også for Spania i EM 1988 og VM 1990.

I i Real Madrid ble han fem år på rad (1986–1990) spansk mester, og i 1990/91 også ble toppscorer. Fra 1984 til 1995 spilte Butragueño 340 kamper i den spanske toppdivisjonen, og scoret 123 mål. I tillegg fikk han med seg 69 landskamper for Spania (26 mål).

Etter at han la opp som aktiv spiller, hadde han blant annet oppgaver som sportsdirektør og visepresident i Real Madrid.

## Trofeer
* Ligamester: 1986-1990, 1995
* Cupmester: 1989, 1993
* Uefacupmester: 1985, 1986

## Karriereoversikt

## Eksterne lenker
* 
* 
* 
*  Emilio Butragueño – BDFutbol
*  Emilio Butragueño – Real Federación Española de Fútbol
*
Hugo Damian von Schönborn

**Hugo Damian von Schönborn** (født 19. september 1676 i Mainz, død 19. august 1743 i Bruchsal) var kardinal i den katolske kirke og fyrstbiskop av Speyer og Konstanz.

## Livog virke
### Bakgrunn
Hugo Damian von Schönborn var tredje sønn av i alt 18 barn av den kurmainzske statsminister, og var nevø av kurfyrst-erkebiskop Lothar Franz von Schönborn. Hans brødre var fyrstbiskopene Franz Georg von Schönborn, Friedrich Carl von Schönborn og Johann Philipp Franz von Schönborn. Selv om han fikk en religiøs utdannelse, var han først ikke tiltenkt den geistlige stand. Etter studier i Würzburg, Mainz, Roma, Leiden og Löwen var han fra 1699 kompanifører i den keiserlige hæren.

### Kardinal
Fra 1706 var han gesandt ved hoffet i Wien, men etter forslag fra Friedrich August II av Sachsen og Polen ble han av pave Klemens XI utnevnt til kardinal, med *[[San Nicola in Carcere]]* som tittelkirke, senere ble det *[[San Pancrazio (Roma)|San Pancrazio]]*. Han deltok på to konklaver, men fikk ingen innflytelse ved kurien.

### Biskop
I 1719 ble han valgt til fyrstbiskop av Speyer, takket være onkelens innflytelse. Hans mer enn tyveårige regjeringstid var en fredelig epoke, og han gikk inn for reformer i forvaltning og næringsliv. I 1722 innførte han allmenn skoleplikt.

Etter heftig strid med rådet i (den protestantiske) riksbyen Speyer la han sin residens til Bruchsal, hvor han lot bygge et slott, bl.a. med hjelp fra sin brors byggmester Balthasar Neumann. I 1722 ble han koadjutor til bispedømmet Konstanz, men fikk først 18 år senere tatt dette bispedømmet i besittelse, da han etterfulgte Johann Franz Schenk von Stauffenberg.

Hugo Damian døde av malaria, som  han hadde blitt smittet av i Roma. Hans levetid markerte høydepunktet for den mektige Schönborn-familiens innflytelse i det tyske rike. Han er en slektning av nåværende kardinal Christoph Schönborn, som også bærer hans fornavn.

## Referanser


## Eksterne lenker
* Biografi på The Cardinals of the Holy Roman Church
Franz Georg von Schönborn

**Franz Georg von Schönborn** (født 15. juni 1682 i Mainz, død 18. januar 1756 i Ehrenbreitstein ved Koblenz) var erkebiskop av Trier, tysk-romersk kurfyrste, fyrstbiskop av Worms og fyrsteprost av Ellwangen. Han var niende barn av den kurmainzske statsminister og nevø av kurfyrst-erkebiskop Lothar Franz von Schönborn. Hans eldre brødre var fyrstbiskopene Johann Philipp Franz von Schönborn, Friedrich Carl von Schönborn og Hugo Damian von Schönborn.

Fra 1702 studerte han jus, filosofi, teologi, geografi, historie og språk i Salzburg, Siena og Leiden. Følgende reiser bragte ham til kurien samt det engelske og spanske hoff. Gjennom sin onkels innflytelse knyttet han viktige kontakter ved det keiserlige hoff i Wien.

Etter at onkelen døde i 1729 og erkebiskopen av Trier etterfulgte ham i Mainz, ble Franz Georg valgt til erkebiskop av Trier og dermed tysk kurfyrste. Han ble preste- og bispeviet av sin bror Friedrich Carl. Takket være pavens gunst ble han tre år senere også fyrstbiskop av Worms og fyrsteprost av Ellwangen.

Politisk holdt han seg nær habsburgerne og så sine kurland dermed i den første delen av sin regjeringstid stadig innviklet i konfliktene mellom stormaktene. I andre halvdel av sin regjeringstid trakk han seg tilbake fra rikspolitikken og konsentrerte seg om forvaltningen og om byggeprosjekter, bl.a. oppførelsen av den barokke residensen i Ellwangen, og kirker som den berømte «Tokirken» St. Laurentius i Pfalz.

Mot slutten av sitt liv måtte han se sin families svekkede makt i øynene, og døde som den siste av sine mektige brødre etter lengre sykdom i sin yndlingsresidens Ehrenbreitstein. Han ble bisatt i domkirken i Trier.

## Referanser
Lothar Franz von Schönborn

**Lothar Franz von Schönborn** (født 4. oktober 1655 i Steinheim am Main, død 30. januar 1729 i Mainz) var biskop av Bamberg (1693–1729) og kurfyrste-erkebiskop av Mainz (1694–1729).

Han var sønn av den kurmainzske tjenestemannen Philipp Erwein von Schönborn (1607–1668), den eneste broren av Mainz kurfyrste-erkebiskop Johann Philipp von Schönborn og Maria Greiffenclau von Vollrads (1610–1682), en niese av kurfyrste-erkebiskop Georg Friedrich von Greiffenklau.

Hans nevøer var fyrstbiskopene Johann Philipp Franz von Schönborn, Friedrich Carl von Schönborn, kardinal Hugo Damian von Schönborn og Franz Georg von Schönborn.

Kroningen av keiser Karl VI den 22. desember 1711 i domkirken i Frankfurt am Main markerte høydepunktet i hans karrière.

## Referanser
NN

**NN** og **nN** kan vise til:

*Nacht und Nebel (*NN*, direktiv for politiske fanger i tyske konsentrasjonsleirer under andre verdenskrig, tilintetgjørelsesleir
*Narconon, organisasjon som arbeider med avhengighet
*Netscape Navigator &ndash; en nettleser
*Nevralt nettverk (pekerside)
*Newton (enhet), nanonewton, (*nN*) &ndash; en milliarddel (10−9) av en newton
*NN Group, fra *Nationale Nederlanden*, et nederlandsk forsikrings- og kapitalforvaltningsselskap
*Nomen nescio (*NN* eller *N.N.*) &ndash; latinsk frase som betyr «jeg kjenner ikke navnet»
*Norske Naturfotografer  &ndash; (*NN*) &ndash; en norsk fotograforganisasjon
*NN1954 og NN2000 - Normalnull (meter over havet)
Modellsnekker

En **modellsnekker** er en håndverker som lager former for støping. Det lages en modell etter gjenstanden som skal støpes, og denne modellen brukes for å lage et avtrykk i støpesanden. I dette avtrykkes helles senere flytende metaller, for eksempel støpejern. 

Støping kan foregå i åpen form eller i lukket form. Støpes i åpen form kan støpemodellen ha form som et slags stempel, med handtak på baksiden. Flytende metall helles i den åpne formen. Støpens bakside blir ujevn. Støping i lukket form, "overkassesystemet", krever at støpemodellen er tredimensjonal som det ferdige produkt, men kan være i flere deler for å kunne tas ut av støpeformen.

Hvis produktet skal være hult, så må modellsnekkeren også lage en kjernekasse som er lik hulrommet. *Kjernemaker* kunne være en egen håndverksspesialitet. 

Alle norske jerverk på 16-og 17- og 1800-tallet og nyere jerntøperier måtte ha en modellsnekker og et modellverksted. Dette var et snekkerverksted med utstyr for presisjonsarbeid. På 1700-tallet hadde jernverkene modellsnekkere tilknyttet virksomheten, og disse var i mange tilfelle også designere. Henrik Bech og Ole Nilsen Weierholt var to kjente modellsnekkere som var virksomme på 1700-tallet; begge påtok de seg arbeid med så vel kirkeinteriører som støpemodeller. Tre har vært det dominerende materialet for støpemodeller. 

Modellsnekkeren kan i dag arbeide ut fra en tegning laget av en ingeniør, en designer eller kunstner.

Nå foregår nesten all bearbeiding av støpemodeller med maskiner og med små toleranser.  Det brukes både fres, dreiebenk, bormaskin og andre verktøymaskiner.

I dag blir forskjellige plastmaterialer stadig mer dominerende som materiale for støpemodeller.

## Eksterne lenker
* Norske håndverkstradisjoner  (Høgskolen i Bergen)
De ti oljebud

**De ti oljebud** eller **de ti oljepolitiske bud** er tilnavn brukt om hovedkonklusjonene i innstilling nr. 294 fra Stortingets utvidete industrikomité i 1971, under behandling av stortingmelding nr. 76 om petroleumsvirksomheten
på norsk kontinentalsokkel.  De ti hovedkonklusjonene ble stående som et viktig grunnlag for videre politisk styring av petroleumsviksomheten, med tilhørende lovverk.    

## Stortingsmelding nr. 76

Stortingsmelding nr. 76 (1970-71) fra Industridepartementet ble laget for å gi en samlet redegjøring til Stortinget om petroleumsvirksomheten i Nordsjøen og for å trekke opp retningslinjer for denne virksomheten.  
Produksjonen fra det første feltet i Nordsjøen, Ekofiskfeltet, startet 6. juni 1971.  I tillegg til Ekofisk var det funnet flere felt, inkludert Tor og Eldfisk.

Meldingen inneholdt en oversikt over selskap som var gitt rettigheter i Nordsjøen, og aktiviteter og oljefunn er beskrevet.   
Retningslinjer for videre virksomhet drøfter konsesjonsbehandling, utenrikspolitikk og forholdet til EF, skatte- og avgiftsspørsmål, miljøspørsmål og distriktpolitikk.  

Meldingen inneholdt også en betekning skrevet av  ekspedisjonssjef Jens Evensen i Utenriksdepartementet, «Oversikt over oljepolitiske spørsmål bl.a. på bakgrunn av utenlandsk oljelovgivning og utenlands konsesjonspolitikk».

## Behandling i den utvidete industrikomité

Industrikomitéen i Stortinget behandlet meldingen våren 1971. For anledningen var komitéen utvidet med to medlemmer fra utenriks- og konsitusjonskomitéen, Knut Frydenlund og Erling Petersen.
Formann i komitéen var Theodor Dyring fra Senterpartiet.   

Innstillingen fra komitéen ble framlagt Stortinget og behandlet 14. juni 1971.  Hovedkonklusjonene i innstillingen var  

Erklæringen gir et bilde av hva det politiske miljøet ønsket å oppnå gjennom framtidige politikk og hvilke statlig styringsgrep en mente var nødvendig for å nå målene. 
Innstillingen inneholder en konkret anbefaling om opprettelse av Statoil.  Komitéen understreker at virksomheten kan få utenrikspolitiske og dermed sikkerhetspolitiske konsekvenser. 
Miljø er nevnt, men ikke sikkerhet. Innstillingen uttrykker et ønske om nasjonal kontroll, og for å oppnå dette må en utvikle norsk kompetanse og kunnskap om petroleumsvirksomhet.

## Tilnavnet «de ti oljebud»

Under behandling av innstillingen i Stortinget var Rolf Hellem fra Arbeiderpartiet saksordfører, på vegne av industrikomitéen. Da han presenterte innstillingen for Stortinget, brukte han tilnavnet «de ti oljebud» om hovedkonklusjonene – som han selv hadde utformet – og dette tilnavnet ble sittende.

Hovedkonklusjonene fra innstillingen ble viktige i den senere utformingen av norsk oljepolitikk og lovverket for petroleumsvirksomheten. 

## Referanser


## Litteratur

*

*

*

## Se også
* Oljeregimet i Norge
Urmaker

En **urmaker** er en håndverker som bygger og reparerer ur. Urmakere i våre dager driver som regel og reparerer ur, men kan også produsere de fleste delene som skal til.
__NOTOC__
## Utdanning
I Norge i dag er utdannelsen til dette yrket innen utdanningsprogrammet Design og håndverk. En kandidat må gå to år på skole og to år i lære ute i bedrift. Første skoleåret er vg1 Design og håndverk. Andre året er vg2 ur- og instrumentmaker.  Utdannelsen foregår på Tinius Olsens skole på Kongsberg.

Urmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

## Referanser


## Se også
* Kronometer
* Horologi
* Instrumentmaker
* Storurmaker

## Eksterne lenker
* Utdanning.no sin yrkesbeskrivelse av urmaker
* Design og håndverk – Urmaker
* Tinius Olsens Skole
* Norges Urmakerforbund
* fagurmaker.no
Blyglassmester

En **blyglassmester** er en håndverker som setter sammen farget glass med bly i ruter og mosaikker eller setter sammen glasset i frie former til glassmalerier.

Faget omfatter tilvirkning og reparasjoner. I dag arbeides det oftest med glassmalerier og blyinnfattede ruter til kirker og andre bygninger, men en blyglassmester kan også lage lykter og lamper, speil og andre dekorative gjenstander innfattet i bly.

Faget hadde sin største utbredelse på 1100- og 1200-tallet. Fra den tiden har vi omfattende glassmalerier i katedralene rundt i Europa, og da spesielt i Frankrike. Eksempler er katedralene i Chartres, Bourges og Reims. Etter andre verdenskrig fikk faget en renessanse, siden mye av glassmaleriene i kirker i Europa hadde gått tapt i krigshandlinger.

Kunsten har sin opprinnelse i det faktum at glass først bare lot seg framstille i mindre biter. Det ble da utviklet teknikker for å sette bitene sammen til større flater.  Dette ble brukt både for å få bedre lys i bygninger og til dekorasjoner.

I Norge er faget et spesialløp med 1 år på skole og tre år i bedrift. Utdannelsen til dette yrkesfaget er plasset i utdanningsprogrammet design og håndverk. Første skoleåret er Vg1 design og håndverk, og de tre siste praktiserer eleven som lærling i en bedrift.

Yrket er (pr. 2016) et av håndverkene på Norsk håndverksinstitutts liste over små og verneverdige håndverksfag.

## Eksterne lenker
* Design og håndverk – Blyglasshåndverker
Kunduz (provins)

**Kunduz-provinsen** er en av de 34 provinsene  i Afghanistan og ligger rundt byen Kunduz nord i landet, med et område på 8040 km² og en befolkning på 830 000. I nord grenser provinsen mot Tadsjikistan.

## Distrikter

Provinsen er delt inn i følgende distrikter:
*Imam Sahib
*Char Darah
*Archi (Afghanistan)
*Kunduz
*Qala-i-zal
*Khan Abad
*Aliabad

## Referanser
Kunduz

**Kunduz** er en by nord i Afghanistan som ligger i Kunduz-provinsen. Byen var i antikken kjent som **Drapsaka** og var et viktig sted som ble besøkt av Aleksander den store. Kunduz er lokalisert 36,73°N 68.86°Ø, og ligger 397&nbsp;meter over havet. 

I folketellingen (den siste tellingen) i 1979 hadde Kunduz  innbyggere. I 2001 er det antatt at byen har rundt  mennesker.

## Noter

## Eksterne lenker
* 
* Velkommen til Kunduz